আর পাওয়া যাবে তার কালের ইতিহাস এবং ইতিহাসের ব্যাখ্যা। একটি গুরুত্বপূর্ণ সময়ে মধ্যবিত্ত পরিবারে এক যুবক কী করে গ্রাম থেকে শহরে এসেছিলেন, স্থানীয়কে নিয়ে গিয়েছিলেন জাতীয়ের কাছে এবং জাতীয়কে ভুলতে দেননি স্থানীয়ের দায়িত্ব সম্পর্কে, বিরূপ পরিস্থিতি ও বৈরী শক্তির সাথে কখনো আপস করেন নি, এবং কীভাবে অনুক্ষণ যুক্ত থেকেছেন সমষ্টিগত অগ্রগতির সংগ্রামের সঙ্গে, সে-ইতিহাস তার জীবনকাহিনীতে লেখা আছে। ওই ইতিহাসকে বুঝতে হলে তার কাছে যেতে হবে। আর আমরা তো এক পা’ও এগুতে পারবো না ইতিহাসকে অস্বীকার করে।